section_heading: Okolina
paragraph_text: Pokraj Glavne zgrade Tehničkog veleučilišta, koja se nalazi u ulici Narutoviča 11/12, u kampusu smještenom u okolini ulica: Traugutta, Do Stuđenki, Fischera i Aleje Pobjede nalaze se ostali fakulteti, administrativne zgrade i studentski dom. thumb|Оbnovljena kula Arhitekti su pretpostavljali da će zgrade sveučilišta biti namijenjene za 600 učenika i da postoji mogućnost povećanja broja do 1000. Ceremonija polaganja kamena temeljca za gradnju Tehničkog veleučilišta u Gdanjsku održala se 7. lipnja 1900. godine. Tijekom četiri godine podignute su zgrade na prostoru 6,4 hektara. Trenutno je u sastavu sveučilišnog kampusa nekoliko povijesnih i suvremenih zgrada na prostoru površine oko 77 hektara. Na sveučilištu studira oko 25 tisuća studenata i više od 1200 znanstvenih radnika. U kampusu se nalaze suvremene i povijesne zgrade. Simbol sveučilišta je monumentalna glavna zgrada, u stilu nizozemske neo-renesanse, izgrađena početkom 20. stoljeća. Ovu zgradu je projektirao Albert Carsten, čuveni arhitekt i sveučilišni profesor. Tijekom Drugog svjetskog rata izgorjelo je više od 60 posto površine i 70 posto krova zgrade. Ostala je samo metalna konstrukcija. Rekonstrukcija kula bila je stalno odgođena. Nakon 67 godina, odnosno 13. svibnja 2012., kula je potpuno obnovljena i vraćena na svoje bivše mjesto u glavnoj zgradi.